

**SkyShowtime представя впечатляващ списък от нови и ексклузивни сериали, филми и оригинални заглавия, които ще бъдат налични в услугата**

*Новият и ексклузивен списък на SkyShowtime включва сериали с участието на звезди като Харисън Форд, Хелън Мирън, Джоди Търнър-Смит, Майкъл Фасбендър, Ричард Гиър и Мишел Пфайфър*

*Наследството на франчайза* ***Yellowstone*** *ще бъде продължено с* ***The Madison***

*Нови сезони на завръщащи се любими заглавия по SkyShowtime, сред които са и* ***„1923“*** *(сезон 2),* ***Star Trek: Strange New Worlds*** *(сезон 3) и* ***Yellowjackets*** *(сезон 3)*

*SkyShowtime продължава да добавя нови оригинални местни продукции, включително* ***A Recipe for Murder*** *в Испания*



Днес SkyShowtime представи първокласна селекция от нови и ексклузивни заглавия, които ще бъдат налични в услугата за стрийминг тази година и догодина.

Като предоставя най-добрите заглавия от Paramount, NBCUniversal and Sky Studios за своите членове, SkyShowtime бързо се превърна в дом на холивудски хитове и местни продукции и така предлага персонализирана услуга за зрителите на повече от 20 пазара в Европа.

Като част от все по-голямата колекция от сериали, създадени от номинирания за Oscar® сценарист Тейлър Шеридан, които са достъпни за гледане в услугата, SkyShowtime потвърди, че продължението на **Yellowstone** – **The Madison** – с участието на три пъти номинираната за награда Oscar и носителка на наградите Golden Globe Award® и Emmy® Мишел Пфайфър ще бъде следващият сериал от вселената на **Yellowstone**, който ще можем да гледаме. Членовете на услугата ще могат да гледат също така и втория сезон на получилия високи оценкисериал предистория **„1923“** с участието на Харисън Форд и Хелън Мирън. Сериалът проследява семейство Дътън, които се сблъскват с нови предизвикателства в началото на 20-и век, сред които са експанзията на Запад, Сухият режим и Голямата депресия. Също така зрителите могат да очакват новия документален сериал **Yellowstone 150** с участието на Кевин Костнър, който представя Националния парк „Йелоустоун“ и събитията, довели до създаването му.

Сред останалите любими заглавия е и сериалът **Yellowjackets** (сезон 3), който проследява историята на изключително талантливи момичета от гимназиален отбор по футбол, оказали се злощастните оцелели в самолетна катастрофа в отдалечен район на Канада. **Star Trek: Strange New Worlds** (сезон 3) също се завръща в услугата. Това е сериал, чиято история е базирана в годините, през които капитан Кристофър Пайк е на мостика на космическия кораб *U.S.S. Enterprise.*

Ексклузивните сериали, които ще бъдат представени по SkyShowtime, включват **The Agency**, политически трилър от 10 части с участието на два пъти номинирания за Academy Award Майкъл Фасбендер. Изпълнителен продуцент е Джордж Клуни. Сериалът, базиран на хитовата френска драма Le Bureau des Légendes, проследява Маршън, агент на ЦРУ под прикритие, който получава заповед да напусне ролята си под прикритие и да се върне в Бюрото в Лондон. Но любов, загърбена от него в миналото, се разгаря отново. Неговата кариера, истинската му самоличност и мисията му застават срещу сърцето му, въвличайки и двамата в смъртоносна игра на международни интриги и шпионаж. В сериала участват и Ричърд Гиър, Джефри Райт, Джоди Търнър-Смит, Джон Магаро и Катрин Уотърстън.

Към заглавията в SkyShowtime се присъединява и **Lockerbie: A Search for Truth**,сериал от пет части, който ни връща към ужасяващите събития в Локърби през 1988 г., където общо 259 пътници и членове на екипажа са убити, когато самолетът, изпълняващ полет 103 на Pan Am, се взривява 38 минути след излитане, а 11 жители губят живота си, когато той пада върху малкото градче в Шотландия. След трагедията и смъртта на дъщеря си Флора, д-р Джим Суайър (в ролята Колин Фърт) е избран за представител на семействата на жертвите от Обединеното кралство, които обединяват сили, за да търсят истината и справедливост. Като пътува между континенти и се изправя срещу политически интриги, Джим се впуска в неуморна мисия, която застрашава не само неговите стабилност, семейство и живот, но също така преобръща изцяло доверието му в съдебната система.

Като стрийминг услуга, която има за цел да предлага по-богат избор от местни заглавия, SkyShowtime продължава да инвестира в оригинални свои и местни продукции. Испанският сериал **A Recipe for Murder** ще бъде най-новото предложение, добавено в платформата. Сериалът от пет части, създаден от известния документалист Хосе Гомез, представя хроника на насилствената смърт на колумбийския хирург Едуин Ариета, убит на спокоен остров в Тайланд от Даниел Санчо, 29-годишен изгряващ готвач, известен с видеата си в YouTube. Документалният сериал се присъединява към други местни заглавия, чиято премиера по SkyShowtime предстои. Сред тях са **Mamen Mayo**, **Schmeichel, Langer** и **Śleboda**.

SkyShowtime също така обяви сериала **Happy Face**, вдъхновен от истинската история на Мелиса Мур, получилия отлични отзиви подкаст Happy Face на iHeartPodcasts и Мур и автобиографията Shattered Silence. В главната роля в сериала ще видим номинирания за награда Emmy и два пъти номинирания за Golden Globe Award Денис Куейд, който пресъздава образа на известния реален сериен убиец, наричан „Убиецът с щастливо лице“ поради усмихнатите лица, които рисува върху доказателства, с които се хвали за престъпленията си.

SkyShowtime продължава да разширява впечатляващото си портфолио от завладяващи и ексклузивни сериали и предлага на членовете си още повече забавление със заглавия като **Fight Night: The Million Dollar Heist** с участието на Кевин Харт, Самюел Л. Джаксън, Тараджи Хенсън, Дон Чийдъл и Терънс Хауърд. Сериалът, базиран на известния подкаст за истински престъпления на iHeart, представя скандалната история за въоръжен обир в нощта на историческото завръщане на Мохамед Али през 1970 г. – нощ, която не само променя живота на един мъж, но и превръща Атланта в „Черната Мека“. **Dexter: Resurrection** също се присъединява към предлаганите заглавия, като в сериала ще видим носителя на Golden Globe и SAG Майкъл Хол, който се завръща в ролята на Декстър Морган. Той също така влиза в ролята на разказвача в обявения по-рано **Dexter: Original Sin**. Нови предложения от услугата са **Teacup**, **Hysteria!** и странно оплетената история за яростта **Sweetpea** с участието на Ела Пърнел.

В допълнение към тези заглавия SkyShowtime обяви множество филми от боксофисаи любими семейни предложения, които членовете на услугата могат да очакват, сред които са **IF** и **Kung Fu Panda 4**, **Abigail**, **A Quiet Place Day One**, **Back to Black**, **Monkey Man** и **The Fall Guy**.

SkyShowtime също така ще обогати колекцията си от съдържание със селекция от любими риалити сериали, които ще бъдат налични в платформата от октомври. Сред тях са **Below Deck**, **Catfish: The TV Show**, **Ex on the Beach**, **Keeping Up With The Kardashians**, **Million Dollar Listing (Los Angeles** и **New York)**, подбрани сериали от франчайза **The Real Housewives**, **MTV Cribs**, франчайзът **Teen Mom**, **Top Chef** и **Vanderpump Rules**.

Точните дати на премиерите на всички програми ще бъдат обявени на по-късен етап.

**Главният директор „Съдържание“ на SkyShowtime Кай Финке** сподели: „*От емблематичните таланти на Холивуд до впечатляващи местни продукции, SkyShowtime с гордост е дом на завладяващо съдържание, което отговаря на очакванията на абонатите ни в цяла Европа. Продължаваме да разширяваме предлаганите от нас заглавия, като предлагаме сериали, които не бива да пропускате, като* ***Lockerbie: A Search for Truth*** и ***The Agency****,* заедно с вълнуващи спинофи и завръщащи се продукции, любими на феновете. Също така с вълнение *споделяме новината за разширяването на вселената на* ***Yellowstone*** *със сериала* ***The Madison*** *и втория сезон на* ***„1923“****. Имаме удоволствието и да разширим предлаганите от нас местни заглавия с вълнуващия криминален документален сериал от Испания* ***A Recipe for Murder****, който се нарежда сред множеството местни продукции, доказващи нашия ангажимент да предлагаме първокласно забавление за публиката ни.“*

Услугата SkyShowtime е достъпна директно за потребителите през приложението SkyShowtime за Apple iOS, tvOS, устройства с Android, Android TV, Google Chromecast, свързани телевизори LG, Samsung Smart TV, избрани партньори за дистрибуция на пазарите и през уебсайта [www.skyshowtime.com](http://www.skyshowtime.com).

**КРАЙ**

**За повече информация посетете:**

Уебсайт: www.skyshowtime.com

Нюзрум: https://corporate.skyshowtime.com

LinkedIn: www.linkedin.com/company/skyshowtime

X (по-рано позната като Twitter): www.twitter.com/SkyShowtime

**Данни за контакт:**

Нона Банкова

MSL Sofia, PR Consultant

nona.bankova@mslgroup.com

**За SkyShowtime**

SkyShowtime е най-новата услуга за стрийминг в Европа. Съвместно начинание на Comcast и Paramount Global, SkyShowtime предоставя най-доброто развлечение от Холивуд и местни продукции, събрани на едно място.

От филми и оригинални сериали на емблематичните марки Universal Pictures, Paramount Pictures, Nickelodeon, DreamWorks Animation, Paramount+, SHOWTIME®, Sky Studios и Peacock до оригинални сериали на SkyShowtime – платформата е точното място за висококачествено развлечение в Европа.

Услугата SkyShowtime бе стартирана през 2023 г. и е налична на следните пазари: Албания, Андора, Босна и Херцеговина, България, Дания, Испания, Косово, Нидерландия, Норвегия, Полша, Португалия, Румъния, Северна Македония, Словакия, Словения, Сърбия, Унгария, Финландия, Хърватия, Черна гора, Чехия и Швеция. Услугата се предлага от избрани доставчици на телевизия на някои пазари, а също така е достъпна и чрез Apple iOS, tvOS, устройства с Android, Android TV, Google Chromecast, LG TV, смарт телевизори Samsung и в мрежата.

**Бележки към редакторите**

**A Recipe for Murder**

**Дата на излъчване:** Очаквайте през 2025 г.

Оригиналната продукция на SkyShowtime **A Recipe for Murder**е завладяващ документален сериал, представящ хроника на насилствената смърт на колумбийския хирург Едуин Ариета, убит на спокоен остров в Тайланд от Даниел Санчо, 29-годишен изгряващ готвач, известен с видеата си в YouTube. Санчо, син на един от най-известните актьори в Испания – Родолфо Санчо, бе осъден на доживотен затвор от съд в Тайланд това лято. Въпреки че съдебният процес бе отразен широко от световните медии, все още естеството на взаимоотношенията между Ариета и Санчо остава загадка. Сериалът от пет части търси истината не само за взаимоотношенията им, но също така и за двойнствения живот, воден от всеки един от тези мъже. Докато изследва токсичната им връзка, шокиращото откритие на разчленено тяло и последващото разследване, известният документалист Хосе Гомез хвърля светлина върху ролята на съдебната система в Тайланд, медиите и дори на самата публика.

**Abigail**

**Дата на излъчване:** декември

Radio Silence, създателите на хорър филми като Ready or Not, Scream (2022 г.) и Scream VI, представят новата странна кръвожадна визия на вампирите с **Abigail.** Екип от престъпници е нает от тайнствен изпълнител на поръчки с цел отвличането на дъщерята на могъщ представител на подземния свят. Те трябва да пазят 12-годишна балерина за една нощ, за да получат откуп от 50 милиона долара. Но когато похитителите започват да изчезват един по един, те скоро установяват, за свой собствен ужас, че са заключени в изолирано имение с малко момиченце, което съвсем не е обикновено.

**A Quiet Place Day One**

**Дата на излъчване:** престои да бъде обявена

Изживейте деня, в който светът притихна, в това ужасяващо продължение на A Quiet Place. Когато Самира (Лупита Нионг'о) се прибира в дома си в Ню Йорк, едно обикновено пътуване се превръща в ужасяващ кошмар, в който тайнствени създания започват да ловуват чрез звукови атаки. Заедно с котката си Фродо и неочакван съюзник (Джоузеф Куин) Самира трябва да поеме на опасна мисия през града, който изведнъж е притихнал и където единственото правило е да пазиш тишина, за да останеш жив. В този изпълнен с напрежение трилър участват също и Джимон Унсу и Алекс Уолф.

**Back to Black**

**Дата на излъчване:** 14 декември

Изключителната история на ранния успех на Ейми Уайнхаус – от първите ѝ изяви в Камдън до създаването на изключителния албум **Back to Black**, който изстрелва Уайнхаус в орбитата на световната слава. Филмът, разказан през погледа на Ейми и вдъхновен от дълбоко личните ѝ текстове, изследва и представя множеството пластове в артистичния ѝ образ и бурната любовна история, която стои в центъра на един от най-легендарните албуми на всички времена. Режисьор на **Back to Black** е Сам Тейлър-Джонсън (50 Shades of Grey), а в ролята на легендарната поп звезда влиза Мариса Абела (Industry). В компанията на Абела ще видим също така Джак О'Конъл, Еди Марсан и Лесли Манвил.

[**Dexter: Resurrection**](https://www.skyshowtime.com/its-time-for/dexter-resurrection)

**Дата на излъчване:** престои да бъде обявена

Носителят на наградите Golden Globe и SAG Майкъл Хол се завръща като Декстър Морган в **Dexter: Resurrection** , чието действие се развива в настоящето.

[**Fight Night: The Million Dollar Heist**](https://www.skyshowtime.com/its-time-for/fight-night)

**Дата на излъчване:** 2 декември

Базиран на известния подкаст за истински престъпления на iHeart, **Fight Night: The Million Dollar Heist** представя скандалната история за въоръжен обир в нощта на историческото завръщане на Мохамед Али през 1970 г. – нощ, която не само променя живота на един мъж, но и превръща Атланта в „Черната Мека“. Когато измамник на име Чикън Мен (Кевин Харт) организира парти, за да отпразнува победата, на което са поканени едни от най-богатите хора в САЩ, нощта завършва с един от най-дръзките обири в историята на Атланта. Заподозрян, че е „мозъкът“ на престъплението, Чикън Мен се опитва с всякакви средства да изчисти името си, но трябва да убеди в невинността си своя стар враг, Джей Ди Хъдсън (Дон Чийдъл) – един от първите чернокожи детективи в полицейските сили на града след отмяната на сегрегацията, който има задачата да изправя виновниците пред правосъдието.

**Happy Face**

**Дата на излъчване:** Очаквайте през 2025 г.

**Сериалът Happy Face** e вдъхновен от истинската история на Мелиса Мур, получилия отлични отзиви подкаст Happy Face на iHeartPodcasts и Мур и автобиографията Shattered Silence, написана от Мур съвместно с М. Бриджит Кук. Сериалът с участието на номинираната за награда Emmy и носителка на Tony Award Анали Ашфорд и номинирания за награда Emmy и два пъти номинирания за Golden Globe Award Денис Куейд започва от истинската история на Мур. Happy Face (Куейд) е сериен убиец в затвора, който е също така и обичният някога баща на Мелиса (Ашфорд). След десетилетия без никакъв контакт той най-после успява да се появи отново в живота на дъщеря си. В надпревара с времето Мелиса трябва да установи дали невинен човек ще бъде подложен на смъртно наказание заради престъпленията, извършени от баща ѝ. В хода на събитията тя открива как баща ѝ е променил живота на семействата на жертвите и трябва да се изправи пред задачата да приеме собствената си идентичност.

**Hysteria!**

**Дата на излъчване:** 28 октомври

Когато обичан куортърбек от колеж изчезва по време на Сатанинската паника в края на 80-те години, членовете на не много успешна гимназиална рок банда осъзнават, че могат да се възползват от неочаквания интерес на града към окултното и да си изградят репутация като сатанинска метъл банда, докато странна поредица от убийства, отвличания и случаи на „свръхестествена активност“ слагат начало на преследвания на всички, облечени в кожени дрехи, които водят точно към тях.

**IF**
**Дата на излъчване:** 28 ноември

**IF** е вълнуваща и завладяваща приказка за момиче, което открива, че може да вижда въображаемите приятели на всички. Те се наричат ИФ. Тя поема на вълшебно пътуване, за да свърже отново забравени ИФ с техните деца, преди да изчезнат напълно. Приключение, в което трябва да вярвате, за да го видите – **IF** е перфектното предложение за цялото семейство. Сценарист и режисьор е Джон Красински. С участието на Райън Рейнолдс.

**Kung Fu Panda 4**

**Дата на излъчване:** 27 октомври

За първи път от почти десетилетие насам По, най-невероятният майстор по кунг-фу в света, се завръща за четвърти път със забавна нова история от любимата на феновете анимация. След три изключително опасни приключения, в които побеждава злодеи от световна класа, демонстрирайки своя невероятен кураж и щури умения в бойните изкуства, По – Драконовия воин – е призован от съдбата да стане новият духовен водач на Долината на мира и да обучава нов Драконов воин. Но когато могъща магьосница, която умее да променя образа си, насочва очи към Жезъла на мъдростта, той внезапно осъзнава, че ще му е необходима малко помощ. Обединявайки сили с находчива пустинна лисица, По скоро разбира, че герои има и на най-неочакваните места.

**Lockerbie: A Search for Truth**

**Дата на излъчване:** Очаквайте през 2025 г.

На 21 декември 1988 г. общо 259 пътници и членове на екипажа са убити, когато самолетът, изпълняващ полет 103 на Pan Am, се взривява над Локърби 38 минути след излитането си, а 11 жители губят живота си, когато той пада върху малкото градче в Шотландия. След трагедията и смъртта на дъщеря си Флора, д-р Джим Суайър (Колин Фърт) е избран за представител на семействата на жертвите от Обединеното кралство, които обединяват сили, за да търсят истината и справедливост. Като пътува между континенти и се изправя срещу политически интриги, Джим се впуска в неуморна мисия, която застрашава не само неговите стабилност, семейство и живот, но също така преобръща изцяло доверието му в съдебната система. Докато истината се изплъзва изпод краката на Джим, погледът му към света остава завинаги променен. Като разглежда събитията по време на трагедията и след нея, **Lockerbie: A Search for Truth** проследява личната история на един мъж, съпруг и баща, който рискува всичко в памет на дъщеря си и на непоколебимото търсене на истината и справедливостта.

**Monkey Man**
**Дата на излъчване:** декември

Това е изключителният режисьорски дебют на номинирания за Oscar Дев Пател, чийто продуцент е Джордан Пийл. Вдъхновен от легендата за Хануман – образ, който въплъщава идеята за сила и смелост, Пател влиза в ролята на човек без име, носещ белезите от брутално детство и едва свързващ двата края, като участва в незаконно организирани боеве. Но когато открива начин как да се издигне и да стане част от корумпирания елит на града, той започва експлозивна кампания за възмездие, за да уреди сметките си с мъжете, отнели му всичко, когато е бил момче. В този епичен и изпълнен с битки екшън се ражда неочакван герой, който открива силата си в яростта на бедните и безгласните.

[**Star Trek: Strange New Worlds**](https://www.skyshowtime.com/its-time-for/star-trek-strange-new-worlds)(сезон 3)

**Дата на излъчване:** престои да бъде обявена

**Strange New Worlds** се базира на годините, през които капитан Кристофър Пайк е на мостика на *космическия кораб U.S.S. Enterprise*. Сериалът проследява капитан Пайк, научен офицер Спок и Номер едно, както и екипажа на *космическия кораб U.S.S. Enterprise*, докато изследват нови светове в галактиката във времето, преди капитан Кърк да се качи на борда на космическия кораб.

**Sweetpea**

**Дата на излъчване:** Очаквайте през 2025 г.

Тази нова драма е странно оплетена история за яростта и е адаптация на едноименния роман от 2017 г. на С. Дж. Скюз. В сериала ще видим Ела Пърнел (Yellowjackets) в ролята на Рианън Люис. Никой не обръща внимание на Рианън – хората минават покрай нея на улицата, без да дори да я погледнат. В работата ѝ отказват да я повишат, момчето, което харесва, не отвръща на чувствата ѝ, а баща ѝ е много, много болен. Тогава всичко в живота ѝ се обръща надолу с главата. Рианън е тласната към ръба и губи контрол. Изведнъж тихото момиче се превръща в млада жена, способна на всичко… Животът на Рианън се променя, когато тя открива нова, завладяваща сила. Но ще успее ли да опази убийствената си тайна?

**Teacup**

**Дата на излъчване:** 16 ноември

**Teacup** проследява историята на група коренно различни хора, озовали се във ферма в Джорджия, които трябва обединят сили, за да преживеят тайнствена заплаха. Сериалът е вдъхновен от романа бестселър на New York Times „Стингър“ на Робърт Маккамън.

[**The Agency**](https://www.skyshowtime.com/its-time-for/the-agency)

**Дата на излъчване:** престои да бъде обявена

Новият политически трилър проследява Маршън (Фасбендър), агент на ЦРУ под прикритие, който получава заповед да напусне ролята си под прикритие и да се върне в Бюрото в Лондон. И тогава любовта, загърбена от него в миналото, се разгаря отново. Неговата кариера, истинската му самоличност и мисията му застават срещу сърцето му, въвличайки и двамата в смъртоносна игра на международни интриги и шпионаж. Ричърд Гиър ще влезе в ролята на Боско, шеф на Бюрото в Лондон с богата минало след цели 8 години като агент под прикритие.

**The Fall Guy**

**Дата на излъчване:** 30 ноември

Райън Гослинг влиза в ролята на Колт Сийвърс, опитен каскадьор, оставил кариерата зад гърба си след почти фатален инцидент. Колт обаче е убеден да се върне отново към каскадьорството, когато разбира, че бившата му приятелка, Джоди (Емили Блънт), е режисьор на филм и е искала специално той да участва. С надеждата да си върне отново любовта на живота си, Колт се появява на снимачната площадка, където научава, че главният актьор е изчезнал, а бъдещето на продукцията е изложено на риск. Оказвайки се оплетен в конспирация, която става все по-налудничава, той трябва да разкрие мистерията, да спаси филма на Джоди и да получи още един последен шанс с нея. Какво ли би могло да бъде наред? С **The Fall Guy** Дейвид Лийч (режисьор на Bullet Train и продуцент на John Wick) ни предлага приключение, изпълнено с каскади, което е едновременно динамичен екшън, забавна комедия и класическа любовна история.

**The Madison**

**Дата на излъчване:** престои да бъде обявена

Следващата поредица от все по-голямата вселена на Yellowstone. Сериалът е вълнуващ поглед към мъката и човешките взаимоотношения и проследява историята на семейство от Ню Йорк, което се премества в долината на река Мадисън в централната част на щата Монтана. С участието на номинираната за Oscar Мишел Пфайфър.

[**Yellowjackets**](https://www.skyshowtime.com/its-time-for/yellowjackets)(сезон 3)

**Дата на излъчване:** престои да бъде обявена

Талантливи момичета от гимназиален отбор по футбол се оказват злощастните оцелели в самолетна катастрофа в отдалечен район на Канада.

**Yellowstone 150**

**Дата на излъчване:** престои да бъде обявена

По случай 150 години от създаването на Националния парк „Йелоустоун“ Кевин Костнър разглежда историята му, за да разбере дали природата там е все още така дива и недокосната, каквато е била в деня на раждането на парка, и ни връща към събитията, довели до създаването му.

**„**[**1923**](https://www.skyshowtime.com/its-time-for/1923)**“** (сезон 2)

**Дата на излъчване:** престои да бъде обявена

Вторият сезон на получилия високи оценки сериал предистория на Yellowstone е с участието на Харисън Форд и Хелън Мирън. Членовете на семейство Дътън са изправени пред нови предизвикателства в началото на 20-и век, сред които са експанзията на Запад, Сухият режим и Голямата депресия.